armvectores/hy_wikipedia_2023 huggingface dataset:
Կոլոդկինո (գյուղ, Ձեռժինսկ քաղաքային օկրուգ)

Անվան այլ կիրառումների համար տե՛ս՝ ԿոլոդկինոԿոլոդկինո (ռուս.՝ Колодкино), գյուղ Ռուսաստանի Նիժնի Նովգորոդի մարզի Ձեռժինսկ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օբերոթ

Օբերոթ (գերմ.՝ Oberroth), կոմունա Գերմանիայի Բավարիա երկրամասում՝ Նոյ Ուլմ շրջանում։ Ենթարկվում է Շվաբիա վարչական կենտրոնին։ Բնակչությունը կազմում է 837 մարդ (դեկտեմբերի 31, 2010)։ Զբաղեցնում է 9,95 կմ² տարածք։ Պաշտոնական կոդ՝ 09 7 75 141։


== Նկարներ ==

		
		
		
		


== Ծանոթագրություններ ==


== Արտաքին հղում ==
Պաշտոնական կայք
Երիցասար (լեռ)

Անվան այլ կիրառումների համար տե՛ս՝ Երիցասար (այլ կիրառումներ)Երիցասար, լեռնագագաթ Հայաստանի Սյունիքի մարզում, Մեղրու լեռների համակարգում, Գեղի գյուղից 3,5 կմ հարավ–արևելք։ Բարձրությունը 2934 մ է։


== Ծանոթագրություններ ==
Անդրանիկ Օզանյանի հուշարձան (Երևան, Կենտրոն)

Անվան այլ կիրառումների համար տե՛ս՝ Անդրանիկ Օզանյանի հուշարձան (այլ կիրառումներ)Անդրանիկ Օզանյանի հուշարձան, գտնվում է Երևանի կենտրոնում՝ Տիգրան Մեծի պողոտայում, Սուրբ Գրիգոր Լուսավորիչ մայր տաճարի մոտակայքում, տեղադրվել է 2002 թվականին։


== Հեղինակներ ==
Քանդակագործ՝ ՀՀ ժողովրդական նկարիչ Արա Շիրազ
Ճարտարապետ՝ Ասլան Մխիթարյան


== Տվյալներ ==
Հուշարձանը կառուցված է բրոնզից ու բազալտից, բարձրությունը պատվանդանի հետ 9,5 մետր է։


== Պատմություն ==
2001 թվականին Սուրբ Գրիգոր Լուսավորիչ մայր տաճարի մոտակայքում տեղադրվել է Զորավար Անդրանիկի երկրորդ արձանը տեղադրելու մասին հուշաքար։ Հուշարձանի հանդիսավոր բացումը տեղի է ունեցել 2002 թվականի դեկտեմբերի 25-ին։
Հուշարձանի երկու ձիերը խորհրդանշում են Արևմտյան և Արևելյան Հայաստանները։
Սա Անդրանիկ Օզանյանի երկրորդ արձանն է Երևանում։ Զորավարի առաջին արձանը տեղադրվել է 1999 թվականին Երևանի Մալաթիա-Սեբաստիա համայնքի Վահան Զատիկյանի անվան այգում։ Զորավար Անդրանիկին նվիրված հուշարձաններ կան նաև Ուջանում, Ոսկեվանում, Նավուրում, Գյումրիում, Արտենիում և Անգեղակոթում։


== Պատկերասրահ ==

		
		
		
		
		
		


== Տես նաև ==
Անդրանիկ Օզանյանի հուշարձան (Երևան, Մալաթիա-Սեբաստիա)
Անդրանիկ Օզանյանի հուշարձան (Արտաշատ)
Անդրանիկ Օզանյանի հուշարձան (Վառնա)
Անդրանիկ Օզանյանի հուշարձան (Ուջան)
Անդրանիկ Օզանյանի հուշարձան (Գյումրի)
Անդրանիկ Օզանյանի հուշարձան (Ջրահովիտ)


== Ծանոթագրություններ ==
Սարաչենա

Աիելլո Կալաբրո (իտալերեն՝ Saracena), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 4082 մարդ, բնակչության խտությունը կազմում է 37 մարդ/կմ²։Փոստային ինդեքսն է՝ 87010։ Հեռախոսային կոդը՝ (+39) 0981։
Կատանիայի սուրբ Լեոն հարգվում է որպես կոմունայի հովանավոր։ Տոնը նշվում է ամեն տարի փետրվարի 19-ին։


== Արտաքին հղումներ ==
Բնակավայրի պաշտոնական կայք(իտալ.)


== Ծանոթագրություններ ==
This Is It (այլ կիրառումներ)

This Is It-ը կարող է վերաբերել հետևյալ իմաստներից մեկին՝

This Is It - Մայքլ Ջեքսոնի ալբոմ
This Is It - Մայքլ Ջեքսոնի ֆիլմ
This Is It - Մայքլ Ջեքսոնի շրջագայություն
This Is It - Մայքլ Ջեքսոնի երգ
(4644) Օումու

(4644) Օումու (անգլ.՝ Oumu), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 16-ին Ացուշի Տակահաշիի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,610178 ա. մ., առավելագույնը մոտենում է 2,2381 ա. մ. հեռավորության վրա և հեռանում 2,9823 ա. մ.։ Արեգակի շուրջ մեկ ամբողջական պտույտ է կատարում 1540,29 երկրային օրվա ընթացքում, իր ուղեծրով շարժվելով միջինում 0,233722 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4644) Օումու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զիբին (գյուղ, Մալինի շրջան)

Զիբին (ուկրաիներեն՝ Зибин), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1923 թվականին։
2001 թվականի տվյալներով Զիբին գյուղում բնակվում էր 57 մարդ։ Բնակավայրը զբաղեցնում է 0,442 կմ² տարածք։ Բնակչության խտությունը կազմում էր 128,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրիաս Ղուկասյան

Անդրիաս Մարատի Ղուկասյան (մայիսի 12, 1970(1970-05-12), Երևան, Հայկական ԽՍՀ, ԽՍՀՄ), հայ հասարակական, քաղաքական գործիչ, 2013 թվականի ՀՀ Նախագահի ընտրությունների թեկնածու։


== Կրթություն ==
1987 թվականին ավարտել է Երևանի թիվ 83 միջնակարգ դպրոցը։
նույն թվականին ընդունվել է Երևանի պետական համալսարանի տնտեսագիտության ֆակուլտետ։
1988-1989 թվականներին ծառայել է Խորհրդային բանակում։
1994 թվականին ավարտել է ԵՊՀ-ն՝ «Տնտեսական կիբեռնետիկա» մասնագիտությամբ, ստանալով տնտեսագետ-մաթեմատիկոսի որակավորում։
2005 թվականին ավարտել է Սանկտ-Պետերբուրգի արտաքին տնտեսական կապերի, տնտեսագիտության և իրավունքի ինստիտուտը՝ ստանալով բակալավրի աստիճան «Իրավագիտություն» մասնագիտությամբ։


== Աշխատանքային գործունեությունը ==
1995-1999 թթ. աշխատել է «Հայներարտբանկում», որպես գործունեության պլանավորման դեպարտամենտի տնօրենի տեղակալի, Ներքին աուդիտի ծառայության պետ, Վարկային դեպարտամենտի տնօրենի տեղակալ պաշտոններ։
1998 թ. հիմնադրել է «Բիզնես-պորտնյոր» խորհրդատվական ընկերությունը, որը կառավարել է մինչև 1999 թվականը։
1999 թվականից առ այսօր գլխավորում է «Ռադիո Հայ» ՍՊ Ընկերությունը՝ զբաղեցնելով ընկերության հիմնադիրների ժողովի նախագահի պաշտոնը։
2002-2003 թթ. հիմնադրել է և աշխատել է որպես տնօրեն «Վարդազարյան և Ղուկասյան» իրավաբանական խորհրդատվական ընկերությունում։
2002 թվականին հիմնադրել է «Ֆլամինգո-Արտ-լողափ» ՍՊԸ-ն և կառավարել ընկերությունը մինչև 2011 թվականը։
2004-2008 թթ. հանդիսացել է «Կովկասյան կոմունիկացիոն խումբ» ՓԲԸ ներկայացուցիչը «Դվին հյուրանոցային համալիր» ՓԲԸ-ում։ Զբաղեցրել է նաև վերջինիս տնօրենի պաշտոնը։


== Հասարակական-քաղաքական գործունեությունը ==
2008 թվականին հիմնադրել է «ԽՍՀՄ-ին կողմ և դեմ» իրավապաշտպան հասարակական կազմակերպությունը, որը ղեկավարել է մինչև 2010 թվականը։
2011 թվականից կամավոր հիմունքներով աջակցել է «Խորհրդային Ադրբեջանից փախստականների համագումար» քաղաքացիական նախաձեռնությանը։
2013 թ. առաջադրվել է ՀՀ Նախագահի թեկնածու։
2014 թվականի հոկտեմբերի 14-ին իր ֆեյսբուքյան էջում հորդորել է, որ հոկտեմբերի 24-ին Գագիկ Ծառուկյանը, Լևոն Տեր-Պետրոսյանը, Ստեփան Դեմիրճյանը և Րաֆֆի Հովհաննիսյանը հայտարարեն ժամանակավոր կառավարություն ձևավորելու մասին, իսկ Գագիկ Ծառուկյանը անձամբ ղեկավարի քաղաքացիների այն խումբը, որը կալանքի տակ կվերցնի Սերժ Սարգսյանին։


== Կալանավորում ==
2016 թվականի հուլիսի 31-ին Անդրիաս Ղուկասյանը կալանավորվեց Սարի թաղում զանգվածային անկարգություններ կազմակերպելու մեղադրանքով և անազատության մեջ էր գտնվում նույն թվականի նոյեմբերի 20-ից։ 2018 թվականի մայիսի 7-ին ազատ է արձակվել։ Ստեղծեց Հայկական կառուցողական կուսակցությունը 2018-ի հուլիսին։ 2021 թ. Արտահերթ խորհրդարանական ընտրություններին մասնակցելու համար կառուցողական հայկական կուսակցությունը մտավ «Ազատ հայրենիք» նախընտրական դաշինք։


== Անձնական կյանք ==
Ամուսնացած է։ Ունի մեկ դուստր։


== Ծանոթագրություններ ==


== Աղբյուր ==
«Армяне больше не могут считать Россию союзником». Карабах разделили ради дружбы русских с турками? Пашинян — предатель? Как Армения осознает национальную катастрофу, 17.11.2020
Մեյսոն շրջան (Արևմտյան Վիրջինիա)

Անվան այլ կիրառումների համար տե՛ս՝ Մեյսոն շրջան (այլ կիրառումներ)Մեյսոն շրջան (անգլ.՝ Mason County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 119 կմ² է, բնակչությունը՝ 27, 324 մարդ (2010 թ. տվյալներով)։ Շրջկենտրոնն է Փոյնթ Փլեզանթ բնակավայրը։ Կազմավորվել է 1804 թ.։
Կեղծ հայելի

«Կեղծ հայելի» (ֆր.՝ Le faux miroir), Ռենե Մագրիտի սյուրռեալիստական նկարը, որն ստեղծվել է 1928 թվականին՝ յուղաներկերով։ Պատկերված է ամպամած և երկնագույն երկնքով ձևավորված մարդու աչք։ Ծիածանաթաղանթի փոխարեն պատկերված են ամպեր։ Ֆրանսերեն պաշտոնական անվանումը՝ «Le faux miroir» («Կեղծ հայելի»)։


== Ծագում ==
Մագրիտն ստեղծել է նկարի երկու տարբերակ։
Պաշտոնական տարբերակն ստեղծվել է 1928 թվականին Ֆրանսիայի Լե Պերյե սյուր Մարն քաղաքում։ 1928-1936 թվականներին նկարը պատկանել է սյուրռեալիստ լուսանկարիչ Ման Ռեյին։ Ման Ռեյը նկարը գնել է Նյու Յորքի ժամանակակից արվեստի թանգարանից։ Վաճառվելուց հետո այն մնացել է MOMA-ի մշտական հավաքածուի ցանկում։
Մագրիտը երկրորդ տարբերակը նկարել է 1935 թվականին։ Այն նկարվել է յուղաներկով՝ կտավի վրա և ունի 19 х 27 չափ, այն գտնվում է մասնավոր հավաքածուի մեջ։
Թղթե տարբերակը, որի համար Մագրիտն օգտագործել է գուաշ՝ նկարվել է 1952 թվականին և վաճառվել է 2010 թվականին կայացած աճուրդի ժամանակ, որի արժեքը կազմել է 373 250 ֆունտ ստերլինգ։


== Ժամանակակից մշակույթում ==
Ենթադրվում է, որ նկարը ոգեշնչման աղբյուր է հանդիսացել CBS-ի 1952 թվականին ստեղծված լոգոտիպի համար։ Լոգոտիպն իրենից ներկայացնում է աչք, որն ստեղծել է Ուիլյամ Գոլդենը։
Eco Virtual երաժիշտն (ոճ՝ Vaporwave, New Age) օգտագործել է այդ նկարը որպես իր երկրորդ ալբոմի՝ ATMOSPHERES № 2-ի շապիկ։


== Ծանոթագրություններ ==
Լիեժ (այլ կիրառումներ)

Լիեժ, կարող է վերաբերել՝

Լիեժ - քաղաք Բելգիայի թագավորությունում
Լիեժ - Բելգիայի թագավորության տասը նահանգներից և Վալոնիայի հինգ նահանգներից մեկը
Վրեժն իմ իրավունքն է

«Վրեժն իմ իրավունքն է» (անգլ.՝ «Vengeance is Mine!»), ամերիկացի գրող Միքի Սփիլլեյնի 1950 թվականի վեպ-բեսթսելերը։ Արկածային վեպ, դետեկտիվ։


== Սյուժե ==
Գործողությունները տեղի են ունենում քսաներորդ դարի կեսերին Ամերիկայում։ Վեպի գլխավոր հերոսը մասնավոր դետեկտիվ Մայք Համերն է, Սփիլլեյնի բազմաթիվ ստեղծագործությունների մշտական կերպարը։
Երբ Մայք Համերն արթնանում է առավոտյան Նյու Յորքի շքեղ հյուրանոցի համարում, պարզվում է, որ հատակին ընկած է իր ընկերոջ՝ Երկրորդ համաշխարհային պատերազմի վետերան Չեսթեր Ուիլերը, որի գլխին կրակել են։ Նրա ձեռքին Մայքի ատրճանակն է։ Նյու Յորքի ոստիկանությունը կարծում է, որ ինքնասպանություն է տեղի ունեցել։ Բայց Մայք Համերը վստահ է, որ դա նրբագեղ սպանություն է, քանի որ նրա ատրճանակից երկու փամփուշտ չի բավականացնում, իսկ գլխին արձակված կրակոցը մեկն է եղել։ Համերն սկսում է սեփական հետաքննությունը։
Դեպքը այնքան տարօրինակ է, որ գրեթե ոչնչից հնարավոր չէ կառչել։ Բայց չէ՞ որ ինչ-որ բան դարձել է սպանության պատճառ։ Վրե՞ժ, թե՞ գումար։ Իսկ գուցե խա՞նդը։ Միևնույն ժամանակ խորհրդավոր սպանությունների թիվն աճում է։  Նրանց հետաքննության մեջ Մայք Համերին այս կամ այն պատճառով խանգարում են բարձրաստիճան անձինք, այդ թվում՝ քաղաքի դատախազը։ Չնայած դրան՝ Համերին, որին օգնում է Նյու Յորքի ոստիկանության սպանությունների հետաքննության բաժնի կապիտան Պետրիկ Չամբերսը, հաջողվում է բացահայտել հանցագործներին։ Բոլոր թելերը տանում են դեպի « Անտոն Լիպսեկի ֆոտոմոդելների գործակալություն»։
Նյու Յորքում այդ օրը ձյուն է տեղացել։ «Շուրջը սպիտակ-սպիտակ էր։ Ձյունը թաքցրել է ամբողջ կեղտը և պղծությունը։ Ինքը բնությունն է ուղղել սեփական մեղքերը»,— իր վեպում ամփոփել է Միքի Սփիլլեյնը։


== Գրական առանձնահատկություններ ==
Ամերիկյան գրական քննադատները նշել են, որ վեպում չափից ավելի են բռնության, սեքսի և ալկոհոլի անսահման գետերի տեսարանները։ Ինքը՝ Սփիլլեյնն ասել է. «Սեքսն ու բռնությունը հանդիպում են միայն այնտեղ, որտեղ և երբ դա լիովին անհրաժեշտ է»։


== Ծանոթագրություններ ==


== Արտաքին հղումներ ==
Спиллейн М. Собрание сочинений в 10 т., Т.1 /Пер. с англ. В.Филипенко — М.: «Ренессанс», 1992. — 383 с. с илл.
Յուրդբրուգրոտա

Յուրդբրուգրոտա (նորվ.՝ Jordbrugrotta կամ Պլուրագրոտա նորվ.՝ Pluragrotta), ստորջրյա քարանձավ-այր Նորվեգիայի հյուսիսային մասում՝ Նուրլանի Րանա համայնքի մոտ։
Քարանձավը հայտնաբերվել է անգլիացի քարանձավախույզների կողմից 1966 թ.-ին և անվանվել է քիչ հեռու գտնվող Յուրդբուրա ագարակի անունով (նորվ.՝ Jordbrua): Քարանձավի մուտքը գտնվում է Կալվատնետ լճի ամբարտակից մոտ 2 կմ հարավ։
Պլյուդալեն հովիտը հարուտս է կրաքարային նստվածքներով և ապարներով, ինչի հետ կապված Պլուրա գետը լվանալով ափերը՝ առաջացրել է ստորգետնյա կարստային այրեր։ 1960 թ.-ին Կալլվատենտ լճի ամբարտակի կառուցումից հետո լիճը պխտորվեց, իսկ ստորջրյա քարանձավները քչացան։
Յուրդբրուգրոտա քարանձավը հանդիսանում է ամենաերկարներից մեկը։ Ունի 2600 մ երկարություն, իսկ խորությունը հասնում է մինչև 110 մետրի, ինչի շնորհիվ այն գրավիչ է դայվերների համար։ Սուզվելը, այնուամենայնիվ իր մեջ պարունակում է մեծ վտանգ։ Օրինակ 2006 թ.-ի օգոստոսի 16-ին քարանձավում զոհվեց 37-ամյա դայվեր, որի մարմինը 90 մ խորությունից բարձրացնելու համար անհրաժեշտ եղավ Գերմանիայից և Շոտլանդիայից փրկարարներ կանչել։ Նմանատիպ պատահար տեղի ունեցավ նաև 2014 թ.-ի փետրվարի 7-ին, երբ դժբախտ պատահարի հետևանքով 110 մ խորության վրա զոհվեցին երկու ֆին դայվերներ, իսկ երեքը ստացան վնասվածքներ։


== Ծանոթագրություններ ==


== Արտաքին հղուկմներ ==
«Dette er verdens dypeste sumpgrotte» // NRK Nordland, 3. desember 2013 (նորվեգերեն)
To døde etter dykk i grotte // Dagbladet 7. februar 2014 (նորվեգերեն)
554

554 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 554 թվականն է, 
VI դարի 54-րդ տարին։


== Դեպքեր ==


== Ծնունդներ ==


== Մահեր ==
Նովոմիխայլովսկոե (այլ կիրառումներ)

Նովոմիխայլովսկոե, կարող է վերաբերել՝

Նովոմիխայլովսկոե - գյուղ Ռուսաստանի Կրասնոդարի երկրամասի Գուլկևիչիի շրջանի կազմում։
Նովոմիխայլովսկոե - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Blind Alley

Blind Alley, հայկական Բամբիռ խմբի 2005 թվականին թողարկված ալբոմն է։


== Երգացանկ ==


== Ալբոմը ձայնագրել են ==
Գագիկ «Ջագ» Բարսեղյան - վոկալ, կիթառ
Գուրգեն Հակոբջանյան - վոկալ, ֆլեյտա
Արմեն Սարգսյան - բաս-կիթառ
Վլադիմիր Ոսկանյան - հարվածային գործիքներ
Թափուլ Եղիազարյան - թավջութակ


== Ծանոթագրություններ ==
Սկիկդա

Սկիկդա (արաբ․՝ سكيكدة‎‎, նախկին Ֆիլիպվիլ), Ալժիրի հյուսիս-արևելքում գտնվող քաղաք, համանուն վիլայեթի և շրջանի վարչական կենտրոնը։ 2008 թվականին անցկացված մարդահամարի տվյալների համաձայն՝ քաղաքի բնակչությունը կազմում է 163 618 մարդ։


== Պատմություն ==

Հռոմեական կայսրության տիրապետության ժամանակաշրջանում ժամանակակից Սկիկդայի տարածքում գոյություն ուներ մի այլ քաղաք, որը կոչվում էր Ռուսիկադե (լատ.՝ Rusicade): Այն ավերվել է վանդալների կողմից, 5-րդ դարում։
Իսկ հենց Սկիկդա քաղաքը հիմնվել է 1838 թվականին՝ ֆրանսիացի մարշալ Սթիվեն Շառլ Վիլեի հրամանով։ Ինչպես նաև կառուցվեց արհեստական նավահանգիստ։ Քաղաքն ստացավ Ֆիլիպվիլ անվանումը (ֆր.՝ Philippeville):
1883 թվականի հոկտեմբերի 10-ին Սկիկդան լրջորեն վնասվեց հզոր երկրաշարժից։
1955 թվականի օգոստոսի 20-ին՝ Ալժիրի Քաղաքացիական պատերազմի ժամանակ, Ֆիլիպվիլն ապստամբների կողմից հարձակման ենթարկվեց։ Վերջիններս դաժան խոշտանգման ենթարկեցին քաղաքի բնակչությանը՝ չխնայելով ո՛չ կանանց, ո՛չ երեխաներին։ Մի քանի ժամ անց հարձակումը ճնշվեց դեպքի վայր ժամանած ֆրանսիական բանակի կողմից։
1962 թվականից Սկիկդան գտնվում է անկախ Ալժիրի կազմի մեջ։ 1970 թվականին Հասսի Ռ’մեյլից քաղաք մտցվեց գազի խողովակաշար։


== Աշխարհագրություն ==
Սկիկդան տեղակայված է Միջերկրական ծովի ափին՝ մայրաքաղաքից մոտավորապես 345 կմ դեպի արևելք։ Քաղաքի ռելիեֆը լեռնային է։


== Տնտեսություն և տրանսպորտ ==
Քաղաքային բյուջեն հիմնական եկամուտն ստանում է տեղական նավահանգստով սեղմված բնական գազը, մաքրված նավթը և նավթամթերքն արտահանելու միջոցով։ Բնական գազը քաղաք է հասնում վերոհիշյալ գազատար խողովակաշարի միջոցով, որը գտնվում է Հասսի Ռ’մեյլի մոտ։ Քաղաքային տնտեսության համար շահավետ ոլորտներ են համարվում նաև տեղական ջրերից ձկների արտահանումը, գյուղատնտեսական մթերքի վաճառքը, երկաթի և ալյումինից պատրաստված իրերի արտադրությունը։ Սկիկդան նաև կարևոր տրանսպորտային (ավտո- և երկաթուղային) հանգույց է, որը երկրի խոշորագույն արդյունաբերական կենտրոններին՝ Կոնստանտինային (90 կմ) և Աննաբային (110 կմ) մոտ է գտնվում։ Քաղաքով են անցնում № 3 խճուղին և տեղական նշանակության մի քանի ճանապարհներ։


== Ծանոթագրություններ ==
Կանիխուլ

Կանիխուլ, գյուղ Արևմտյան Հայաստանում, Բիթլիսի վիլայեթի Խարզանի գավառակում։


== Պատմամշակութային կառույցներ ==
Գյուղն ուներ 2 եկեղեցի (կամ վանք)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պապաքի սար

Անվան այլ կիրառումների համար տե՛ս՝ Բաբան (այլ կիրառումներ)Պապաքի', Պապաքի սար, Բաբան, լեռնագագաթ Հայաստանի Կոտայքի մարզի Մեղրաձոր գյուղից 2 կմ հյուսիս, Փամբակի լեռնաշղթայի արևելյան մասում։ Բարձրությունը 2448 մ։


== Ծանոթագրություններ ==
Գյուլհանե այգի

Գյուլհանե այգի (թուրքերեն՝ Gülhane Parki; պարսկերեն` گلخانه‎ Gulkhāna — վարդերի տուն), Ստամբուլի պատմական զբոսայգիներից մեկը, որը գտնվում է Էմինյոնյու թաղամասում։ Գտնվում է Թոփքափը ամրոցի հարակից տարածքում։ Ամրոցի հարավային դարպասներից կարելի է մուտք գործել դեպի Գյուլհանե այգի։ Սա Ստամբուլի ամենահին և ամենամեծ այգիներից մեկն է։


== Նկարագրություն ==
Այգու արևմտյան հատվածում` Թոփքափը ամրոցի ձիանոցներում է գտնվում Ստամբուլի իսլամական գիտության և տեխնիկայի թանգարանը։ Այն բացվել է 2008 թվականի մայիսին` այն ժամանակվա վարչապետ, ներկայումս Թուրքիայի նախագահ Ռեջեփ Թայիփ Էրդողանի կողմից։ Թանգարանում ցուցադրվում է VIII-XVI դարերի 140 հայտնագործված իրերի կրկնօրինակներ, որոնք վերաբերում են աստղագիտության, աշխարհագրության, քիմիայի, երկրագիտության, օպտիկայի, բժշկության, ֆիզիկայի և ռազմարվեստի ոլորտներին։
Այգու հյուսիսային հատվածում կանգնեցված է 18 մետրանոց գոթական սյունը, որը կանգնեցվել է III- IV դարերում` ի նշան գոթերի դեմ հաղթանակի։ Սա Ստամբուլի ամենահին կառույցն է, որը պահպանվել է մինչ օրս։


== Ապագա ==
Նախկին զորանոցները, որոնք գտնվում են այգու տարածքում, ապագայում պլանավորվում է վերածել մշակութային կենտրոնի, որտեղ կգործի գրադարան և ցուցադրասրահ, ինչպես նաև գորգերի արհեստանոց (թուրքերեն՝ kilim): Կտրվեն նաև ձեռագործության դասեր։


== Պատկերասրահ ==

		
		
		
		


== Տես նաև ==
Թոփքափը ամրոց
Գոթական սյուն
Օսմանյան ճարտարապետություն


== Ծանոթագրություններ ==


== Գրականություն ==
Necipoğlu Gülru Architecture, ceremonial, and power: The Topkapi Palace in the fifteenth and sixteenth centuries. — Кембридж, Массачусетс: The MIT Press, 1991. — С. 336. — ISBN 0-262-14050-0.
Fanny Davis Palace of Topkapi in Istanbul. — 1970. ASIN B000NP64Z2


== Արտաքին հղումներ ==
Գյուլհանե այգու լուսանկարները
Աթեշ-Ալի

Աթեշ-Ալի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լոֆա երկրամաս

Լոֆա երկրամաս (անգլ.՝ Lofa County) երկրամասի կարգավիճակ ունեցող վարչական միավոր Լիբերիայի Հանրապետության հյուսիսում։ Ունի 9,982 կմ² տարածք և 270,114 բնակչություն (2008 թ.)։ 


== Շրջանները ==
Երկրամասը ներառւմ է 6 շրջաններ։

Ֆոյա շրջան (100,000)
Կոլահուն շրջան (59,057)
Սալայեա շրջան (22,968)
Վահուն շրջան (16,876)
Վոինամա շրջան (40,730)
Զորզոր շրջան (40,352)
The Deenjes

The Deenjes, հայկական երաժշտական նախագիծ, ստեղծված ռեժիսոր Միկա Վաթինյանի և ազգությամբ արաբ օպերատոր Թամմամ Համզայի կողմից։
Խումբը ստեղծվել է 2010 թվականի ձմռանը, ինչպես նշում են խմբի անդամները՝ «Երևանի շենքերից մեկի 108-րդ բնակարանում»։
Նախագծի անունը փոքր-ինչ հումորային բնույթ ունի՝ the deenjes` դինջերը։
Որպես խմբի ժանրեր Միկան և Թամմամը նշում են էլեկտրոնային, սին-փոփ, թրիփ-հոփ և էրոտիկ-պատրիոտիկ։


== Խմբի անդամներ ==
Միկա Վաթինյան՝ հիմնական վոկալ, երաժշտություն։
Թամմամ Համզա՝ բեք վոկալ, երաժշտություն։


== Ստեղծման պատմություն ==
Միկա Վատինյանի «Ժաննան և ձայները» ֆիլմի նկարահանման համար որպես օպերատոր հրավիրվում է Թամմամ Համզան։ Ծանոթանում և մտերմանում են, որին հաջորդում է առաջին՝ «Ինչու չես խոսում հայերեն» ստեղծագործության ծնունդը։
Խմբի ստեղծագործությունների մեջ հիմնականում օգտագործվում են հայ հայտնի պոետների, հատկապես Եղիշե Չարենցի, Պարույր Սևակի բանաստեղծությունները։

Հարցազրույցներից մեկում Միկա Վաթինյանը նշում է՝Ամեն ինչ հենց հայ բանաստեղծների գործերից սկսեց, երբ փորձեցինք դրանք երգերի վերածել ու տեսանք, որ ստացվում է։ Հիմնականում Չարենցի, Տերյանի բանաստեղծություններն են, դրանք մի տեսակ երգվում են, երաժշտական են։ Ուրիշներ էլ ենք փորձել, բայց չի ստացվում։ Երբեմն մեր տեքստերն էլ են լինում, բայց քանի որ այդ կոնցեպտը կա, պահում ենք։ Ինձ դուր է գալիս, որ այդ տեքստերը, որոնք ծանոթ են մարդկանց, նոր բանի են վերածվում, նոր կյանք են ստանում:


== Սկավառակագրություն ==
Առայժմ The Deenjes խումբը ունի մեկ ալբոմ «Mother Tongue» անունով։
Ալբոմում ներառված են հետևյալ ստեղծագործությունները՝

«Գուցե՜ չկանք»։
«Բորբոքիր ինձ»
«Հիմա ամեն ինչ»
«Ոչինչ»
«Ստվեր»
«Գնում ես մնա»
«Գիշերը հոգնած»
«Անքնություն»
«Հոգիս հիվանդ»
«Ուտեմ քեզ»
«Թող ու գնա»
«Դու էլ չկաս»
«Երևանի գիշերներում»
«Խավար է։ Գիշեր է։»
«Բոլորը քեզ»
«Կապույտի մեջ»
«Ողջու՜յն»
«Մոռանալ»
«Տվեցի սիրտս նրան (փողոցային)»։


== Ծանոթագրություններ ==
Տոլստոյի հրապարակ (Դոնի Ռոստով)

Տոլստոյի հրապարակ (ռուս.՝ Площадь Толстого), Ռուսաստանի Դոնի Ռոստով քաղաքի հրապարակներից մեկը, որը գտնվում է Պրոլետարսկի շրջանում։
Տոլստոյի հրապարակը Դոնի Ռոստով քաղաքի չորս հրապարակներից մեկն է, որոնք շրջապատում են Նախիջևանի շուկան։ Հարակից Ազատության հրապարակից այն ձգվում է հյուսիսարևմտյան ուղղությամբ մինչև 26-րդ գիծ փողոցը, նրա երկարությունը 350 մետր է։ Նախիջևանի շուկայի շուրջը տեղակայված են նաև Կարլ Մարքսի հրապարակը և Բազարնայա հրապարակը։


== Պատմություն ==

Մինչև 1908 թվականը հրապարակը կոչվում էր Պոլիցեյսկայա (Ոստիկանական), 1908 թվականից մինչ օրս այն կրում է Լև Նիկոլաևիչ Տոլստոյի անունը և այդպես է կոչվել Նոր Նախիջևանի քաղաքային դումայի նախաձեռնությամբ՝ նշանավոր գրողի ութսունամյակի պատվին։
Հրապարակում եղել է Սուրբ Ալեքսանդր Նևսկի եկեղեցին՝ ուղղափառ տաճար, որը կառուցվել էր 1896 թվականին և ոչնչացվել 1937 թվականին։


== Տեսարժան վայրեր ==

Հրապարակում գտնվում են.

Հայկական Սուրբ Հարություն եկեղեցի  (թիվ 2B)
Տուն, որտեղ 1915-1920 թվականներին ապրել է նկարիչ Հմայակ Արծաթպանյանը (թիվ 3)
Անդրիաս Կողբեթլիևի եկամտաբեր տուն (նաև վերաբերում է Ազատության հրապարակին)Տոլստոյի հրապարակի և Կարլ Մարքսի հրապարակի միջև գտնվում է պուրակ, որտեղ վառվում է Հավերժական կրակ և կանգնած է հայազգի ըմբշամարտիկ, օլիմպիական չեմպիոն (2000 թվական, Սիդնեյ) Վարդերես Սամուրղաշևի արձանը։


== Ծանոթագրություններ ==


== Արտաին հղումներ ==
Выявленные памятники, находящиеся на учёте в Администрации Ростовской области
Դիլիջան ազգային պարկ

Դիլիջանի ազգային պարկ, արգելոց Դիլիջանում, Տավուշի մարզ, Հայաստան։
Դիլիջանի արգելոցը զբաղեցնում է Աղստև գետի վերին հոսանքի ավազանը՝ Հալաբի արևելյան, Միափորիի հյուսիսարևմտյան և Արեգունի լեռնաշղթայի հյուսիսարևելյան լանջերը, մոտ 24000 հեկտար տարածություն։
Կազմակերպվել է 1958 թվականին՝ բուսական և կենդանական աշխարհի պահպանման, հարստացման և տեղական պայմաններում նոր տեսակների ստացման նպատակով։ Անտառներն առաջին կարգի են։ Ունեն հողապաշտպան, ջրակարգավորիչ, գիտական և տնտեսական նշանակություն։ Ազգային պարկի բուսաշխարհն ընդգրկում է 902 տեսակ ծաղկավոր բույսեր, որոնցից 40-ը՝ հազվագյուտ։ 29 տեսակ գրանցված է Հայաստանի Կարմիր գրքում։ Հիմնական ծառատեսակներն են՝ հաճարենի, կաղնի, բոխի, լորենի, հացենի, թեղի, սոճի և գիհի։ Դիլիջանի արգելոցում են երրորդական դարաշրջանի մնացորդ՝ կարմրածառի (մահիկի) պուրակները, որոնցից Աղնաբաթինը (Գետիկի ավազան) ամենախոշորն է Անդրկովկասում։ Դեղատուներից լայն տարածում ունեն սրոհունդի, դաղձի, ուրցի, ուրցադաղձի, սննդային բույսերից՝ ավելուկի, սիբեխի, բալդրղանի, կերային խոտաբույսերից՝ երեքնուկի, կորնգանի, գեղազարդային բույսերից՝ խոլորձի, հիրիկի բազմաթիվ տեսակներ։
Արգելոցն ունի հարուստ կենդանական աշխարհ։ Հանդիպում են գորշ արջ, այծյամ, գորշուկ, քարակզաքիսը (M. foina nehringi), անտառային կատու, աղվես, լուսան, պարսկական սկյուռ, ինչպես նաև բազմաթիվ սողուններ ու երկկենցաղներ։ Կան նաև բազմաթիվ թռչուններ՝ կովկասյան ցախաքլոր, լեռնային հնդկահավ, գորշ կաքավ, անտառային կտցար, կեռնեխ և աղավնիներ։ Կլիմայավարժեցվում են ուսսուրական բծավոր եղջերուն, ազնվացեղ եղջերուն և վայրի խոզը։
Արգելոցի տարածքում են գտնվում Հաղարծինը, Ջուխտակը, Գոշավանքը, Մաթոսավանքը։


== Գոշ լճի ոչնչացում ==
2017 թվականի ապրիլի սկզբին «Վենդոռ» ընկերությունը Դիլիջան ազգային պարկի տարածք ծանր տեխնիկա է մտցրել և սկսել Գոշ լիճը ու հարակից տարածքը փորել, ինչպես նաև այնտեղ տանող գրունտային ճանապարհը լայնեցնել ու հարթեցնել։ Այդ աշխատանքների հետևանքով մի քանի մետրով կրճատվել է լճի հայելային մակերեսը, ջրային պաշարները աղտոտվել են, սկսվել է լճի ճահճացման գործընթաց, ափի ամբողջ երկայնքում կուտակվել է շուրջ 2 մետր բարձրությամբ տիղմային կուտակումներ, գրեթե ամբողջությամբ ոչնչացվել է լճում բնակվող խեցգետնի պոպուլացիան։


== Պատկերասրահ ==

		
		


== Ծանոթագրություններ ==
Hymn for the Weekend

"Hymn for the Weekend", բրիտանական Coldplay ռոք խմբի երգը ամերիկացի երգչուհի Բիոնսեի մասնակցությամբ։ Թողարկվել է 2016 թվականի հունվարի 25-ին որպես խմբի A Head Full of Dreams յոթերորդ ստուդիական ալբոմի երկրորդ սինգլ։
Երգը հասել է 6-րդ հորիզոնականին UK Singles Chart-ում, ինչպես նաև ընդգրկվել է լավագույն 20-ում այնպիսի երկրներում, ինչպիսիք են Շվեյցարիան, Իռլանդիան, Ֆրանսիան, Շվեդիան, Ավստրիան, Բելգիան, Իտալիան ու Իսպանիան։


== Նախապատմություն ==
Երգն առաջին անգամ կատարվել է Annie Mac-ը BBC ռադիո շոուի ժամանակ, 2015 թվականի նոյեմբերի 30-ին և coldplay-ի կիթառահար Guy Berryman-ը երգիչ հետո հավաքեց մանրամասներ։ Համաձայն Berryman-ի առաջատար երգիչ Քրիս Մարտինն ի սկզբանե ցանկանում էր, որ երգը լինի երեկույթի երգ, հետևյալ բառերոց՝ "drinks on me, drinks on me", բայց իր խմբի անդամները չէին կարծում, որ իրենց երկրպագուները կհավանեն դա։ Մարտինի վաղեմի ընկեոջ՝ Բիոնսեն, խնդրեցի երգել երգը և նա ընդունեց առաջարկը։
Մարիտինը հաստատեց Բերիմանի պատմությունն այն մասին, որ խմբի երգը "Drinks on me, drinks on me", The Wall Street Journal հարցազրույցում։ Համաձայն Մարտինի սկզբնական գործի էությունն այն էր, որ նա լսում էր Flo Rida կամ ինչ-որ բան և մտածում, որ այնքան ամոթ է, որ Coldplay-ը երբևէ չի ունեցել այդ ուշ գիշերային ակումբային երգերից մեկը, ինչպիսիք են՝ "Turn Down for What": «Ես կարծում էի, որ կցանկանայի ունենալ երգ կոչված` 'Drinks on Me', որտեղ դու նստած ես ակումբում և գնում ես խմիչքներ բոլորին, որովհետև դու շատ զիլ ես», Մարտինը նշեց «Ես ծիծաղում էր, որբ այս մաղեդին լսում էի 'drinks on me, drinks on me'»։ Ես ներկայացրի դա խմբի մյուս անդամներին և նրանք հավանեցին այս երգը, բայց հնարավոր չէ, որ երգենք "drinks on me.": Հետո այն փոխվեց 'drink from me' և առաջարկ ուենալ մի հրեշտակային անձ քո կյանքում։ Այնուհետև դա վերաճեց Բիոնսեին խնդրելու, որ երգի։


== Երգացանկ ==


== Անձնակազմ ==
Coldplay

Guy Berryman – բաս կիթառ
Jonny Buckland – էլեկտրոնային կիթառ
Will Champion – հարվածային, բեք վոկալ
Chris Martin – lead vocals, piano, acoustic guitarՕգնական երաժիշտներ

Tim Bergling – խրագրավորող
Regiment Horns
Beyoncé – վոկալ


== Հիթ-շքերթներ ==


== Certifications ==


== Ծանոթագրություններ ==
Լուկա Պլոգման

Լուկա Պլոգման (գերմ.՝ Louis Jordan Beyer, մարտի 10, 2000(2000-03-10), Բրեմեն, Գերմանիա), գերմանացի ֆուտբոլիստ, դարպասապահ։ Այժմ հանդես է գալիս գերմանական «Վերդեր» ակումբում։


== Կարիերա ==
Ֆլագմանը «Վերդեր» ֆուտբոլային ակումբի սան է, որի ակադեմիայում հայտնվել է յոթ տարեկանում։ 2018 թվականից ակումբի հիմնական թիմի խաղացող է, որին հրավիրել են երկրորդ թիմից, երբ վնասվածքներ են ստացել երեք դարպասապահներ՝ Միխայել Ցետերերը, Յարոսլավ Դրոբնին և Ստեֆանոս Կապինոն։ 2018 թվականի սեպտեմբերի 1-ին Բունդեսլիգայում նորամուտը նշեց՝ 53–րդ րոպեին փոխարինելով Ֆրանկֆուրտի «Այնտրախտի» դեմ խաղում վնասվածք ստացած ևս մեկ դարպասապահի՝ Իրժի Պավլենկիին։
Գերմանիայի պատանեկան հավաքականների ֆուտբոլիստ. Մասնակցել է մինչև 17 տարեկան պատանիների Եվրոպայի 2017 թվականի առաջնությանը, թիմի հետ հասել է կիսաեզրափակիչ։ Մրցաշարին մասնակցել են բոլոր հինգ հանդիպումները։ Նույն թվականին մասնակցել է Հնդկաստանի պատանեկան աշխարհի առաջնությանը, որտեղ նույնպես անցկացրել է հինգ հանդիպում։ Բոլոր մրցաշարերում եղել է հավաքականի հիմնական դարպասապահը։


== Վիճակագրություն ==
Ակումբային վիճակագրությունՏվյալները՝ 2018 թվականի սեպտեմբերի 5-ի 


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ավելինո (գավառ)

Անվան այլ կիրառումների համար տե՛ս՝ Ավելինո (այլ կիրառումներ)Ավելինո (իտալերեն՝ Provincia di Avellino) գավառ Հարավային Իտալիայի Կամպանիա մարզում։ Տարածաշրջանը բնութագրվում է բազմաթիվ փոքրիկ քաղաքներով և գյուղերով, որոնք սփռված են ամբողջ գավառով։ Միայն երկու քաղաք ունի 20,000-ից ավելի բնակչություն՝ Ավելինոն և Արիանո Իրպինոն մայրաքաղաքներով։


== Աշխարհագրություն ==
Ավելինո գավառի մակերեսը կազմում է 1,735,78կմ², և ամբողջ բնակչությունը 427,310 բնակիչ 2012 թ.-ին։ Գավառում կա 119 կոմունա։
Այն ներքին գավառ է՝ առանց ելքի դեպի ծով։


== Պատմություն ==
Գավառը իր հին անվանումը ստացել է «գայլ» տերմինից, կենդանի, որը մինչ օրս ապրում է տարածաշրջանում, չնայած թվաքանակի զգալի նվազմանը։
Ժամանակաից գավառը ստեղծվել է 1860 թ.-ին՝ Իտալիայի միավորումից հետո։


== Տեսարժան վայրեր ==
Զբոսաշրջային վայրերն են՝ Լակենո դահուկային կուրորտը, Ավելլայի և Միրաբելլա Էկլանոյի հնագիտական վայրերը, Լանկելոտի ամրոցը Լաուրոյում, Ջեզուալդոյի միջնադարյան քաղաքը, Ավելինոյի Ազգային պատկերասրահը, որտեղ գտնվում են կռճիկակմախք ձկների ամենամեծ հավաքածուն։


== Արտաքին հղումներ ==
Provincia di Avellino homepage
Lupi Emigranti  Archived 2016-01-23 at the Wayback Machine.


== Ծանոթագրություններ ==
Ակշուբինո

Ակշուբինո (ռուս.՝ Акшубино, լեռնային մար.՝ Акшымсола, Акшубансола), գյուղ Ռուսաստանի Մարի Էլ հանրապետության Յոշկար-Օլա քաղաքային օկրուգի կազմում։
Բնակչությունը 2008 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոնինո Գուեռա

Տոնինո Գուեռա (իտալերեն՝ Tonino Guerra, մարտի 16, 1920(1920-03-16)[…], Սանտարկանջելո դի Ռոմանիա, Ռիմինի, Էմիլիա Ռոմանիա, Իտալիայի թագավորություն - մարտի 21, 2012(2012-03-21)[…], Սանտարկանջելո դի Ռոմանիա, Ռիմինի, Էմիլիա Ռոմանիա, Իտալիա), իտալացի բանաստեղծ, գրող և սցենարիստ։
100-ից ավելի ֆիլմերի սցենարի հեղինակ է։ Սցենարներ է գրել մի շարք հանրահայտ ռեժիսորների համար՝ Ֆեդերիկո Ֆելինի, Միքելանջելո Անտոնիոնի, Անդրեյ Տարկովսկի, Լուկինո Վիսկոնտի, Ֆրանչեսկո Ռոզի, Թեոդորոս Անգելոպուլոս և այլն։
Գրել է ավելի քան 100 ֆիլմերի սցենար, որոնցից շատերը համարվում են դասական գործեր։ Ներկայացվել է «Օսկարի» «Կազանովա», «Ամարկորդ» և «Ֆոտոխոշորացում» ֆիլմերի համար։ Նրա սցենարով ֆիլմերը 8 անգամ ստացել են Կաննի կինոփառատոնի գլխավոր մրցանակը։
2010 թ. մարտի 5-ին ՀՀ Նախագահի հրամանագրով պարգևատրվել է Պատվո շքանշանով։


== Ծանոթագրություններ ==
Դանիելե դա Վոլտերա

Դանիելե դա Վոլտերա (իտալերեն՝ Daniele da Volterra, իրական անունը՝ Daniele Ricciarelli, 1509, Վոլտերա, Պիզա, Տոսկանա, Իտալիա - ապրիլի 4, 1566, Հռոմ, Պապական մարզ), իտալացի նկարիչ և քանդակագործ։
Ենթադրվում է, որ Դանիելե դա Վոլտերան սովորել է Սոդոմի մոտ։ Ավելի ուշ նա աշխատել է Միքելանջելոյի հետ Հռոմում, շնորհիվ  նրա  հովանավարության Վոլտերան Վատիկանում դարձել է Միքելանջելոյի իրավահաջորդը և խնամակալը։ Միքելանջելոն օգնել է նրան իր խորհուրդներով, և հավանաբար նա Վոլտերային տրամադրել է իր էքսիզները, օրինակ՝ Դանիելե դա Վոլտերայի «Խաչից իջեցնելը» գլուխգործոց կտավի համար, որը գտնվւմ է Հռոմի Տրինիտա դեյ Մոնտի եկեղեցում։ 
Դա Վոլտերայի մյուս հայտնի նկարներն են՝ «Արդարություն», «Նորածինների կոտորածը» կտավները, որը գտնվում են Ֆլորենցիա քաղաքի Ուֆֆիցի պատկերասրահում։ 
Լուվրում գտնվում է Դանիել դա Վոլտերայի երկկողմանի պատկերը նույն թեմայով՝ «Դավիթը կտրում է Գողիաթի գլուխը», պատկերված մեծ թերթաքանդակի վրա։ Երկու կողմերում էլ պատկերված են տեսարանները առանձնանում են ընդամենը մեկ վայրկյանով, ինչպես կինոնկարում երկու առանձին կադր։
Դանիելե դա Վոլտերան կորցրել է իր պաշտոնը Հռոմի պապ Հուլիոս III-ի օրոք, իրեն նվիրել է քանդակագործությանը և հետագայում տեղափոխվել է Ֆլորենցիա, ապա կրկին վերադարձել է Հռոմ, որտեղ Պիոս IV պապի հրամանով «ծածկել է Միքելանջելոյի «Վերջին դատաստան»-ի «տգեղ մերկությունը», որի համար նա ստացել է Braghettone («երեսփոխան») հեգնական մականունը։ 
Դա Վոլտերայի քանդակագործական աշխատանքներից Կլեոպատրայի արձանը պահպանվել է Հռոմի Վատիկանի առաքելական պալատի շատրվանի մոտ։ Ֆրանսիայից դա Վոլտերան պատվեր է ստացել Հենրի II-ի ձիավոր արձանի համար, բայց միայն ձին է կարողացել պատրաստել նրա համար, քանի որ Փարիզի Պալե-Ռոյալում հետագայում բազմել է Լյուդովիկոս XIII-ը։


== Պատկերասրահ ==

		
		
		


== Ծանոթագրություններ ==
Տիմոֆեևկա (գյուղ, Լեբեդինի շրջան)

Անվան այլ կիրառումների համար տե՛ս՝ ՏիմոֆեևկաՏիմոֆեևկա (ուկրաիներեն՝ Тимофіївка), գյուղ Ուկրաինայի Սումիի մարզի Լեբեդինի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռամի

Ռամի, Չինեղինջ, եղինջազգիների ընտանիքի բազմամյա բույսերի ցեղ։ Խոտաբույսեր կամ կիսաթփեր են։ Հայտնի է մոտ 100 տեսակ, առավելապես աճում են արևադարձային կլիմայի պայմաններում։ Թելի համար մշակվում է մեկ տեսակ։ Ռամի սպիտակը կամ Չինական եղինջը, խոտանման, կոճղարմատավոր բույս է, 2—3-ի(երբեմն 4 մ) բարձրությամբ, կանգուն, չճյուղավորված ցողուններով։ Տերևները խոշոր են, կլորավուն-ձվաձև, սուր, ատամնավոր եզրերով։ Ծաղիկները մանր են, բաժանասեռ՝ հավաքված բազմածաղիկ ծաղկաբույլերում (խոնարհված հուրան)։ Պտուղը շատ մանր սերմիկ է։ 100 պտղի կշիռը 0,14 գ է։ Ռամին խոնավասեր բույս է, պահանջում է բերրի հողեր։ Հայրենիքը Չինաստանն է։ Մշակվում է նաև Ճապոնիայում, Հնդկաստանում, Ինդոնեզիայում, Կորեայում, Եգիպտոսում։ ՍՍՀՄ-ում տարածված չէ։ Ռամի թելը աչքի է ընկնում ամրությամբ, առաձգականությամբ, փայլով են։ Օգտագործվում է տեքստիլ և կոշիկի արդյունաբերության մեջ, ձկնորսական ցանցերի, գործվածքների, ինչպես նաև բարձրորակ թղթի արտադրության համար։ Այն աշխարհում լավագույն թելատու բույսերից մեկն է։ Նրան անվանում են նաև չինական եղինջ։ Ռամին նման է մեր սովորական եղինջին։ Գոյություն ունեն ռամու մի քանի տասնյակ տեսակներ։


== Ծանոթագրություններ ==
Կիրա Դևիս

Կիրա Դևիս, (20-րդ դար, ԱՄՆ), ամերիկացի պրոդյուսեր, Alcon Entertainment ընկերության մարքեթինգի նախկին տնօրեն։


== Կյանք ==
Կիրա Դևիսն արմատներով Սանտա Ֆեից՝ Նյու Մեքսիկո է։ Սովորել է թատերական արվեստի ռեժիսուրայի բաժնում։ Ավարտել է Նյու Մեքսիկոյի պետական համալսարանը։ Ավարտելուց հետո, նա աշխատել է մի շարք մասնագիտական թատրոններում։ Նա ամուսնացած է Էնդրյու Էյ. Կոսովեի հետ, ով Alcon Entertainment-ի համահիմնադիրներից մեկն է։ Զույգն ունի երկու երեխա։


== Կարիերա ==
1994 թվականին Դևիսը հանդիպել է Ալկոնի համահիմնադիրներ Բրոդերիք Ջոնսոնի և Էնդրյու Կոսովեին՝ Love Is All There Is ֆիլմի ստեղծման ժամանակ, որտեղ նա եղել է զգեստավորման պատասխանատուի օգնական։ Դևիսը 1997 թվականին սկսել է աշխատել նրանց հետ, երբ Ջոնսոնը և Կոսովեն հիմնադրեցին Ալկոն ընկերությունը՝ դառնալով ընկերության առաջին աշխատողը։ Դևիսը թողել է իր պաշտոնը 2006 թվականին։ 2007 թվականին ստեղծեց իր սեփական 8:38 ընկերությունը։ Առաջին ֆիլմը, որի պրոդյուսերը եղել է Դևիսի ընկերությունը, Prisoners-ն էր։


== Ֆիլմագրություն ==


== Ծանոթագրություններ ==
Քվեդա Թլուղի

Քվեդա Թլուղի (վրաց.՝ ქვედა თლუღი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1080 մետր բարձրության վրա։ Շրջկենտրոն Ամբրոլաուրից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 186 մարդ։


== Ծանոթագրություններ ==
Ստուդինի

Ստուդինի (ուկրաիներեն՝ Студині), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1407 թվականին։
2001 թվականի տվյալներով Ստուդինի գյուղում բնակվում էր 262 մարդ։ Բնակավայրը զբաղեցնում է 1,47 կմ² տարածք։ Բնակչության խտությունը կազմում էր 178,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռամինգեն (այլ կիրառումներ)

Ռամինգեն, կարող է վերաբերել՝

Ռամինգեն - կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին
Ռամինգեն - կոմունա Գերմանիայի Բրանդեն Վյուրտեմբերգ երկրամասում
Լարիսա Ալեքսանդրովսկայա

Լարիսա Ալեքսանդրովսկայա Պոմպեննա (փետրվարի 15, 1904(1904-02-15), Մինսկ, Ռուսական կայսրություն - մայիսի 23, 1980(1980-05-23), Մինսկ, Բելառուսական ԽՍՀ, ԽՍՀՄ), բելառուս խորհրդային երգչուհի (սոպրանո)։ ԽՍՀՄ ժողովրդական արտիստուհի (1940)։


== Կենսագրություն ==
Ծնվել է փետրվարի 2(15)-ին, Մինսկում։ 1933 թվականից՝ Բելառուսական օպերայի և բալետի թատրոնի (Մինսկ) մեներգչուհի, 1951 թվականից՝ նաև ռեժիսոր։ ԽՄԿԿ անդամ 1942 թվականից։


== Դերերգեր ==
Գլխավոր դերերգերից են՝ Լիգա, Տատյանա (Չայկովսկու «Պիկովայա դամա», «Եվգենի Օնեգին»), Կարմեն (Բիզեի «Կարմեն»), Սարիսյա, Ալեսյա (Տիկոցկու «Սիխաս Պոդգոռնի», «Ալեսյա») են։ Բեմադրել է Գուլակ–Արտեմովսկու «Զապորոժցին Դանուբից այն կողմ» (1951), Մուսորգսկու «Բորիս Գոդունով» (1954) և այլ օպերաներ։ Ալեքսանդրովսկայան ԱՍՀՍ պետական մրցանակի դափնեկիր է (1941)։


== Ծանոթագրություններ ==
Օմար Այուսո

Օմար Այուսո (իսպ.՝ Omar Ayuso, մարտի 26, 1998(1998-03-26), Մադրիդ, Իսպանիա), իսպանացի դերասան, որը հայտնի է դարձել Նեթֆլիքսի «Էլիտա» պատանեկան դրամա հեռուստասերիալում Օմար Շանայի դերը կատարելուց հետո։


== Վաղ տարիներ և կրթություն ==
Այուսոն ծնվել է Մադրիդում 1998 թվականի մարտի 26-ին և մեծացել է Մանսանարես էլ Ռեալում։ Այն բանից հետո, երբ Օմարը տեսել է «Վատ դաստիարակություն» ֆիլմը, նա որոշել է դերասան կամ կինոարտադրող դառնա։ Այուսոն տեսաձայնային հաղորդակցություններ է սովորել Մադրիդի Կարլ III-ի անվան համալսարանում։


== Կարիերա ==
2018 թվականին Օմարն ընդկգրվել է «Էլիտա» իսպանական վեբ հեռուստասերիալի դերասանական կազմում Օմար Շանայի դերը կերտելու համար։ Շանան գեյ մուսուլման է, ով հարաբերությունների մեջ է Անդեր Մունյոզի հետ, որի դերը կատարում է Արոն Պիպերը։ Դերի համար նախապատրաստվելիս, նա երկու ամիս աշխատել է ռեժիսոր Ռամոն Սալազարի հետ իր կերպարին ավելի լավ հասկանալու համար։
2019 թվականին Այուսոն հայտնվել է երեք կարճամետրաժ ֆիլմերում, ներառյալ Ջորջ Կանտոսի «Վայրի աշխարհի պոռթկումները» (իսպ.՝ Ráfagas de vida salvaje) և Ջուլս Բիրդոնի «Ցրել» (իսպ.՝ Disseminare) ֆիլմերը։
2020 թվականի հունվարին Այուսոն հայտնվել է իսպանացի երգչուհի և երգերի հեղինակ Ռոսալիայի «Juro Que» երգի տեսահոլովակում։
Այուսոն կատարելու է Դավիդի դերը «8 տարի» (իսպ.՝ 8 Años) սպասվելիք ֆիլմում՝ գեյ դրամայում, որտեղ նա մտածում է 8 տարի շարունակվող հարաբերությունների մասին։


=== Հանրային իմիջ ===
Այուսոյի և Պիպերի կերպարների հարաբերությունները և ընկերությունն իրական կյանքում գլոբալ հետաքրքություն են առաջացրել։ 2020 թվականի հունվարի դրությամբ Օմարն արդեն ավելի քան 2 միլիոն հետևորդներ ունի սոցիալական մեդիայում։ «Էլիտա» հեռուստասերիալում կատարած նրա դերն ավելացրել է ԼԳԲՏ-ի տեսանելիությունը, թեև Այուսոնը մի քանի անգամ նշել է, որ լավ օրինակ չի ծառայում։ Որպես գեյ, Այուսոն եղել է հոմոֆոբիկ մեկնաբանությունների առարկա։ Նա գտնում է, որ լայն աջակցությունը, որը ստացել են նրա էկրանային հարաբերությունների Պիպերի հետ բացատրվում է այն բանով, որ հոմոֆոբիկ մարդկանց համար ավելի հեշտ է ընդունել համասեռականներին գեղարվեստական գրականության մեջ, քան իրական կյանքում:
Այուսոն տրանսգրեսիվ կերպար ունի, ինչը ներառում է նորաձևության սադրիչ ընտրություն սոցիալական ցանցերում և հրապարակային ելույթներում։


== Անձնական կյանք ==
2019 թվականին Այուսոն տեղափոխվել է Մադրիդի կենտրոնում գտնվող բնակարան։ Նա դաջվածք ունի ձեռքի վրա բոցի և աչքի տեսքով, որը ներշնչվել է իսպանացի նկարիչ Ռիկարդո Կավոլոյից։ Օմարը բացահայտ գեյ է։ Նա պարբերաբար նշում է հարցազրույցների ժամանակ, որ հպարտ է իր սերնդի սոցիալական առաջընթացի համար այնպիսի թեմաների վերաբերյալ, ինչպիսիք են ֆեմինիզմը, ԼԳԲՏ իրավունքները և ռասիզմի դեմ գործողությունները։
Այուսոն նշել է երգչուհի Ալյասկային, որպես իր կուռքերից մեկը։
2020 թվականի մարտի դրությամբ, Այուսոն հարաբերությունների մեջ է գտնվում նկարիչ Ալոնսո Դիազի հետ։


== Ֆիլմագրություն ==


=== Ֆիլմեր ===


=== Կարճամետրաժ ֆիլմեր ===


=== Հեռուստասերիալներ ===


=== Տեսահոլովակներ ===


== Ծանոթագրություններ ==


== Արտաքին հղումներ ==
Օմար Այուսո Internet Movie Database կայքում
Սպիտակ շարժում

Սպիտակ շարժում` Ռուսաստանի քաղաքացիական պատերազմի ժամանակ ձևավորված, խորհրդային կարգերի դեմ պայքարող ռազմա-քաղաքական շարժում։ Իր մեջ էր ներառում բոլշևիզմի դեմ միավորված` հայրենասեր զինվորականների, բոլշևիկների բռնատիրությունը չհանդուրժած սոցիալիստների և դեմոկրատների, մոնարխիստների, շարժումը գործում էր «Անբաժանելի և միասնական Ռուսաստան» գաղափարախոսությամբ։ Սպիտակ շարժումը, ազգայնամոլ-անջատողականներ` բասմաչների, մախնոցիների և կանաչ ապստամբների հետ մեկտեղ խոշորագույն հակաբոլշևիկյան շարժումն էր քաղաքացիական պատերազմի ժամանակ։ «Սպիտակ շարժում» տերմինը ծագել է Խորհրդային Ռուսաստանում 1920-ականներին և լայն տարածում է գտել Ռուսական էմիգրացիայում։ Սպիտակ շարժումը Քաղաքացիական պատերազմին մասնակցած մյուս հակաբոլշևիկյան ուժերից տարբերվում էին հետևյալ սկզբունքներով`

Սպիտակ շարժումը եղել է խորհրդային իշխանություններին դեմ ուղղվածություն ունեցող կազմակերպված ռազմաքաղաքական շարժում, որի վերաբերմունքը խորհրդային իշխանությունների նկատմամբ մերժել է Քաղաքացիական պատերազմի խաղաղ լուծումը։
Սպիտակ շարժումը փորձում էր օրինականացնել իրեն ողջ երկրի մասշտաբով, իրեն հռրակելով մինչփետրվարյան և մինչհոկտեմբերյան Ռուսաստանի իրավահաջորդ։
Սպիտակ շարժումը ձգտում էր տարածաշրջանային սպիտակներին համախմբել ծովակալ Ալեքսանդր Կոլչակի կառավարության ներքո, ինչը թույլ կտար կոորդինացնել ռազմական, քաղաքական, գյուղատնտեսական, ազգային խնդիրները։
Սպիտակ շարժումը ուներ ընդհանուր խորհրդանիշներ` եռագույն սպիտակ, կապույտ, կարմիր դրոշ, զինանշան և օրհներգ


== Ծանոթագրություններ ==


== Գրականություն ==
Միխայիլ Բուլգակով Սպասվող հեռանկարներ (ռուս.)
Զամա (այլ կիրառումներ)

Զամա, կարող է վերաբերել՝

Զամա - բառացի թարգմանմամբ ունի մի քանի իմաստ, որոնցից է արգանակը և ապուրը
Զամա - ճանապարհային կայան Հին Հայաստանում, նշանակված հռոմեական քարտեզներում
Բյուրի (կանտոն)

Անվան այլ կիրառումների համար տե՛ս՝ Բյուրի (այլ կիրառումներ)Բյուրի (ֆր.՝ Burie), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Սենտ օկրուգի մեջ։ Համաձայն 2006 թվականի մարդահամարի կանտոնի բնակչությունը 6811 մարդ էր։Կանտոնի համարը 1705 է։ Կանտոնում կա 10 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Սատրապական դրամներ

Սատրապական դրամներ, Աքեմենյանների տիրակալության վերջին շրջանում՝ մ.թ.ա. 5-րդ դարի վերջերից և առավելապես 4-րդ դարում, տեղական սատրապները նվաճել էին սեփական դրամներ թողարկելու իրավունքը։ Այդ սատրապական դրամների շարքում պահպանվել են այնպիսի դրամական միավորներ, որոնք թողարկվել են Հայաստանի աքեմենյան կառավարիչների՝ Տիրիբազի և Օրոնտասի կողմից։
Տիրիբազի դրամները դրվագվել են Կիլիկիայի Իսսոս, Սոլի, Մալլոս և Տարսոն քաղաքներում, մ.թ.ա. 386 — 380 թվականներին։ Դրանց վրա նշված են Տիրիբազի և հիշյալ քաղաքների անունները, ըստ որում թե՛ միայն հունարեն և թե՛ երկլեզվյան՝ հունարեն ու արամեերեն արձանագրություններով։ Տիրիբազի դրամները կրում էին իրենց վրա Ահուրամազդայի, Բահալի, Հերակլեսի, Անահիտի, Դիոնիսի պատկերները, ինչպես նաև իր՝ Տիրիբազի դիմանկարները։

Կշռային տվյալներով դրանք պատկանում են աքեմենյան սիստեմին, ըստ որում թողարկվել են բացառապես արծաթից։ Դրանք մեծ մասամբ կրկնակի դրախմաներ (11,20 գրամ) և այդ նույն սիստեմի փոքր արժեչափի միավորներ՝ օբողոսներ են։ Ծագելով Կիլիկիայից, Տիրիբազի դրամները շրջանառության մեջ են եղել ոչ միայն Կիլիկիայում, այլև Փոքր Ասիայի ու Միջագետքի տարանցիկ առևտրի համար կարևոր նշանակություն ունեցող Ծոփքի և հավանաբար Փոքր Հայքի տնտեսական կենտրոններում, որոնք ենթակա էին նրա անմիջական իշխանությանը։
Հայաստանի սատրապ Օրոնտասի (Երվանդ) դրամները հայտնի են ոսկյա, արծաթյա և պղնձյա օրինակներով, թողարկված մ.թ.ա. 362 թվականին Լամպսակ, Կլազոմեն և այլ քաղաքներում։ Դրանց թողարկումը պայմանավորված էր տեղական պահանջներով, Օրոնտասի դրամների վրա դրոշմվել են հեթանոսական աստվածներ Զևսի, Աթենասի պատկերները և արևի պաշտամունքին վերաբերող խորհրդանշաններ, ինչպես նաև աքեմենյան տիրակալների ու իրեն Օրոնտասի դիմանկարները։


== Աղբյուրներ ==
http://serials.flib.sci.am/-Հայ(չաշխատող հղում) Ժողովրդի պատմությունը
Կարդենիոսա դե Վոլպեխերա

Կարդենիոսա դե Վոլպեխերա (իսպաներեն Cardeñosa de Volpejera), քաղաք՝ Պալենսիայի կազմում, Կաստիլիա և Լեոն ինքնավար համայնքի կազմում, Տյերա դե Կամպոս շրջանում։ Քաղաքի տարածքը կազմում է 13,70 կմ2, իսկ բնակչությունը 2010 թվականի տվյալներով՝ 45 մարդ։


== Բնակչություն ==


== Ծանոթագրություններ ==


== Արտաքին հղումներ ==
Herri txikiei buruzko informazioa Gaztela Leongo juntaren webgunean.(չաշխատող հղում) (Իսպաներեն)
Դարուվար

Դարուվար (խորվ.՝ Daruvar), քաղաք Խորվաթիայի հյուսիսային մասում։ Մեծությամբ Բելովարսկո-Բիլոգորսկայա ժուպանության երկրորդ քաղաքն է՝ Բելովարից հետո։ Բնակչությունը կազմում է 9 815 մարդ ։


== Ընդհանուր տեղեկություններ ==
50 կմ դեպի հյուսիս-արևմուտք գտնվում է Բելովար քաղաքը, 30 կմ դեպի արևմուտք՝ Գերեշնիցա քաղաքը, 50 կմ դեպի հյուսիս՝ Բիրովիտիցա քաղաքը, 20 կմ դեպի հարավ՝ Պակրաց քաղաքը, 45 կմ դեպի արևելք՝ Սլատինա քաղաքը, 50 կմ հարավ-արևմուտք՝ Կուտինա քաղաքը։
Քաղաքի միջով ընթանում է E 661 խճուղին՝ Բուդապեշտ - Բիրովիտիցա - Բանյա Լուկա ուղեգծով։  Քաղաքում կա երկաթուղային կայարան։ Դարուվարը առողջարանային քաղաք է, հայտնի է իր հանքային աղբյուրներով։ Բուժման համար օգտագործվում է տաք հանքային ջուր (46 °C), ինչպես նաև բուժիչ ցեխ։


== Պատմություն ==
Դարուվար բնակավայրը հայտնվել է մեր թվարկությունից առաջ։ Կելտական ցեղերը բնակվում էին Դարուվար հովտի բուժիչ աղբյուրների մոտ։
7-րդ դարում տարածքում բնակվել են սլավոնները։ Քաղաքը, ընդհուպ մինչև 18-րդ դարը, հայտնի է եղել Պոդբորե, Տոպլիցե,Դոբրոկուչե անուններով։ 1543 թվականին քաղաքն արդեն գրավված էր թուրքերի կողմից։ 1699 թվականին թուրքերը ավստրիական բանակի կողմից արտաքսվել են։ 1771 թվականին Պոդբորեն և շրջապատը դարձել են Անտուան Հակովիչ իշխանի սեփականությունը։
1837 թվականին Դարուվարը ստացել է թագավորական քաղաքի կարգավիճակ։ 20-րդ դարի 90-ական թվականներին Խորվաթիայի պատերազմի ժամանակ քաղաքի մոտակայքում մարտեր են ընթացել, որը քաղաքին պատճառել է էական վնասներ։ Քաղաքը լքել է սերբ բնակչության մեծ մասը։ Պատերազմի ավարտից հետո ավերված շինությունները վերականգնվել են։


== Ժողովրդագրություն ==

2011 թվականի մարդահամարի տվյալներով բնակչության 61 %-ը խորվաթներ են, 21 %-ը՝ չեխեր, 12 %-ը՝ սերբեր, շուրջ 1 %-ը՝ հունգարացիներ ։


== Տնտեսություն ==
Տնտեսության հիմքը կազմում են տուրիզմը, գինու արտադրությունը, սննդի արդյունաբերությունը։ Քաղաքում կա մետաղամշակման գործարան և ապակե իրերի ֆաբրիկա։


== Տեսարժան վայրեր ==
Հանքային աղբյուրներ - գրավում են բազմաթիվ ամառային այցելուների։
Սուրբ Երրորդություն եկեղեցի - կառուցվել է 1764 թվականին։
Սերբիայի ուղղափառ եկեղեցի - 17-րդ դար
Յանկովիչ իշխանի ամրոց - կառուցվել է 1777 թվականին։


== Հայտնի բնիկներ ==
Դավիթ Ֆրանկֆուտեր - հրեացի ուսանող
Միլովոյ Աշներ - խորվաթական ոստիկանության ղեկավար


== Ծանոթագրություններ ==


== Արտաքին հղումներ ==
Քաղաքային էջ
Կոդավեռե

Կոդավեռե (էստ․՝ Kodavere), գյուղ Էստոնիայի Յիգևամաա նահանգի Պալա շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օյակյուլա (գյուղ, Պաիդե շրջան)

Անվան այլ կիրառումների համար տե՛ս՝ ՕյակյուլաՕյակյուլա (էստ․՝ Ojaküla), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հեյրդե

Հեյրդե (հոլ.՝ Heerde ( արտասանություն)), համայնք Նիդերլանդների Խելդերլանդ մարզում։ Տարածքը 78,73 կմ² է, բնակչությունը՝ 18.307 (2011 թ.)։ Մեկ շնչի տարեկան միջին եկամուտը 13.100 եվրո է։
Անդրեյ Դենիսով

Անդրեյ Դենիսով (ռուս.՝ Андре́й Ива́нович Дени́сов, հոկտեմբերի 3, 1952(1952-10-03), Խարկով, Ուկրաինական ԽՍՀ, ԽՍՀՄ), խորհրդային և ռուս դիվանագետ։ Արտակարգ և լիազոր դեսպան (2003 թվականի ապրիլի 29)։


== Կենսագրություն ==
1974 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է չինարենին և անգլերենին։
1974 թվականից զբաղվում է դիվանագիտական գործունեությամբ։

1998 թվականի հոկտեմբերի 21-ից մինչև 2000 թվականի հունիսի 14-ը եղել է Ռուսաստանի Դաշնության արտաքին գործերի նախարարության կոլեգիայի անդամ։
2000 թվականի ապրիլի 21-ից մինչև 2001 թվականի դեկտեմբերի 28-ը Եգիպտոսում եղել է Ռուսաստանի Դաշնության արտակարգ և լիազոր դեսպան։
2001 թվականի դեկտեմբերի 28-ից մինչև 2004 թվականի հուլիսի 12-ը եղել է Ռուսաստանի Դաշնության արտաքին գործերի նախարարի տեղակալ։
2004 թվականի հուլիսի 12-ից մինչև 2006 թվականի ապրիլի 8-ը Միավորված ազգերի կազմակերպությունում եղել է Ռուսաստանի Դաշնության մշտական ներկայացուցիչ և Միավորված ազգերի կազմակերպության Անվտանգության խորհրդում Ռուսաստանի Դաշնության ներկայացուցիչ։
2006 թվականի ապրիլի 8-ից մինչև 2013 թվականի ապրիլի 22-ը եղել է Ռուսաստանի արտաքին գործերի նախարարի առաջին տեղակալ։
2013 թվականի ապրիլի 23-ը Չինաստանի Ժողովրդական Հանրապետությունում հանդիսանում է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
1-ին դասի արտակարգ և լիազոր դեսպանորդ (1997 թվականի նոյեմբերի 7)
Արտակարգ և լիազոր դեսպան (2003 թվականի ապրիլի 29)


== Ծանոթագրություններ ==